Mõjutatud Sinatrast jazziõhtu
8. märtsil astub Sakala Keskuse laval teie ette Hugo Matthias Kristjohann (vokaal) koos just selleks õhtuks kokku pandud orkestriga.
Jazziõhtu on suuresti mõjutatud Frank Sinatrast ja selle puhuks on valminud spetsiaalne kava. Esitamisele tulevad Frank Sinatra, Ella Fitzgeraldi, Louis Armstrongi, Nat King Cole’i, Antonio Carlos Jobimi, Bobby Darini, Billie Holiday, Bob Crewe’ jpt poolt kuulsaks lauldud palad.
Kontsertprojekt toob kuulajateni vanad igihaljad ning armastatud lood. Õhtu on täis üllatusi ja hõlmab meeletut elamust ka kõige teravamate kõrvadega kuulajate jaoks.
Õhtu on 1960. aastate stiilis, kõigi kuulajate parimaks elamuseks palume riietuda vastavalt ajastule.
Kohapeal on võimalik osta suupisteid ja jooke kohvikust Rapsoodia.
Avatud on ka tantsuplats. Kõigil kellel jalad vihisevad – tantsukingad jalga! Tulge kindlasti sõpradega, õhtu on eelkõige mõeldud koos nendega nautimiseks!
Kujutage ennast aastasse 1960!
Õhtu saab olema glamuurne!